**RÁMCOVÁ ZMLUVA č. ......**

**o odbere, úprave, zhodnotení alebo zneškodnení odpadov**

uzavretá podľa § 269 ods.2 Obchodného zákonníka v znení neskorších predpisov v spojení s ustanoveniami zákona č. 343/2015 Z. z. o verejnom obstarávaní o zmene a doplnení niektorých zákonov v znení neskorších predpisov (ďalej len „rámcová zmluva“)

**Čl. I. Zmluvné strany:**

**Objednávateľ:**  **Mestská časť Bratislava-Petržalka**

Kutlíkova 17, 852 12 Bratislava V.

Zastúpená: Ján Hrčka, starosta

IČO: 00 603 201

DIČ: 2020936643

Bankové spojenie: Prima Banka Slovensko, a.s.

IBAN: SK41 5600 0000 0018 0059 9001

(ďalej len „objednávateľ“)

**Poskytovateľ:**

So sídlom:

Zastúpený:

IČO:

IČ DPH:

Bankové spojenie:

IBAN:

Zapísaný v

(ďalej len „poskytovateľ“)

(ďalej poskytovateľ a objednávateľ spolu ako „zmluvné strany“)

Objednávateľ a Poskytovateľ týmto uzatvárajú zmluvu o zneškodnení odpadu v zmysle § 269 ods. 2 Obchodného zákonníka č. 513/1991 Zb. v platnom znení, a to za podmienok nižšie dohodnutých. Ďalej sa zmluva riadi zákonom č. 79/2015 o odpadoch a o zmene a doplnení niektorých zákonov v znení neskorších predpisov. Táto rámcová zmluva sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. II**

**Predmet, miesto a rozsah plnenia**

1. Predmetom plnenia je nakladanie s biologicky rozložiteľnými odpadmi :

* z čistenia dažďových vpustí v správe MČ Bratislava – Petržalka bez prepravy, a to v súlade so zákonom č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“) v znení neskorších predpisov, z prevádzky ul. Ondreja Štefanka 6, Bratislava zaradeného podľa Katalógu odpadov do skupiny 20 03 v predpokladanom množstve odpadu 150 t
* z  čistenia parkovísk v správe MČ Bratislava – Petržalka bez prepravy, a to v súlade so zákonom č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“) v znení neskorších predpisov, z prevádzky ul. Ondreja Štefanka 6, Bratislava zaradeného podľa Katalógu odpadov do skupiny 20 02 v predpokladanom množstve odpadu 200 t

1. Poskytovateľ sa zaväzuje vykonať práce podľa bodu 1 tohto článku vo svojom mene, na svoje náklady v požadovanom rozsahu a kvalite, objednávateľ sa zaväzuje uhradiť za plnenie poskytovateľa dohodnutú cenu v tejto zmluve.
2. Táto rámcová zmluva predstavuje rámcové dojednanie podmienok dohodnutých medzi zmluvnými stranami. Poskytovateľ sa zaväzuje vykonávať služby obsiahnuté v predmete rámcovej zmluvy na základe jednotlivých písomných objednávok vystavených objednávateľom.
3. Zneškodnenie, respektíve zhodnotenie, prípadne úpravu odpadu poskytovateľ zabezpečí na vlastných zariadeniach na zhodnocovanie/zneškodňovanie, resp. inými spôsobmi u osôb oprávnených na nakladanie s odpadmi spôsobmi uvedenými v prílohách zákona č.79/2015 Z. z.
4. Zmluvné strany sa dohodli, že rozsah realizácie predmetu tejto rámcovej dohody určuje objednávateľ.
5. Miestom plnenia tejto rámcovej dohody je zariadenie na nakladanie s odpadom/skládka poskytovateľa, kde dohodnutý odpad privezie svojim vozidlom objednávateľ. Prevzatím dohodnutých odpadov na mieste určenom objednávateľom: ......................, preberá zodpovednosť za nakladanie s dohodnutými odpadmi poskytovateľ v zmysle dohodnutých podmienok.
6. Objednávateľ obdrží pri podpise tejto zmluvy priložený vzor „Vážneho lístka“. Pred zneškodnením/zhodnotením vyplní objednávateľ vážny lístok, kde uvedie objednávateľ druh odpadu a iné údaje. Tento vážny lístok odovzdá na váhe zariadenia na zneškodňovanie/zhodnocovanie odpadov.

### Čl. III

### Práva a povinnosti zmluvných strán

1. Plnenie predmetu zmluvy zabezpečí poskytovateľ v súlade s ustanoveniami zákona č. 79/2015 Z.z., vykonávacej vyhlášky MŽP SR č. 371/2015 Z.z. k zákonu o odpadoch, ktorou sa vykonávajú niektoré ustanovenia zákona o odpadoch a Vyhlášky MŽP SR č. 365/2015 Z.z., ktorou sa ustanovuje Katalóg odpadov.
2. Od momentu prevzatia odpadu na prepravu je poskytovateľ zodpovedný za manipuláciu s týmto odpadom v súlade s platnými právnymi predpismi.
3. Zhotoviteľ vydá objednávateľovi potvrdenie o zneškodnení/zhodnotení odpadu (vážny lístok), ktorého je pôvodcom.
4. Poskytovateľ sa zaväzuje prevziať od objednávateľa odpad bezodkladne po preverení jeho druhu a po splnení záväzkov v zmysle tejto zmluvy objednávateľom.
5. Objednávateľ zabezpečí svoju účasť pri preberaní odpadu poskytovateľom, alebo na to poverí tretiu osobu.
6. Objednávateľ sa zaväzuje dodržiavať prevádzkový poriadok zariadenia, na ktorom bude odpad zneškodnený, resp. zhodnotený, pričom originál je k nahliadnutiu na prevádzke na zneškodňovanie/zhodnocovanie odpadov.
7. Objednávateľ sa zaväzuje uhradiť na základe vystavených faktúr sumy na nich uvedené.

### Čl. IV

### Podmienky plnenia

1. Pred odovzdaním odpadu vyplní objednávateľ prepravný lístok. Po prevzatí odpadu odovzdá poskytovateľ objednávateľovi „Protokol o prevzatí a odovzdaní odpadu“.
2. Overenie prijatého množstva odpadu bude vykonané na certifikovanom vážnom zariadení umiestnenom v zariadení zneškodnenia, úpravy alebo zhodnotenia odpadu.
3. Objednávateľ zabezpečí pre poskytovateľa vstup, resp. vjazd do svojich objektov za účelom prevzatia odpadov, ak to pre plnenie predmetu zmluvy bude potrebné. Zároveň zabezpečí k miestu výskytu odpadu bezproblémový prístup.
4. Množstvo odpadu je určované vážením na certifikovaných váhach, ktorým sú vybavené jednotlivé prevádzky poskytovateľa.

### Čl. V

### Cena a spôsob platby

1. Táto rámcová zmluva sa uzatvára na dobu určitú a to na 24 mesiacov odo dňa účinnosti zmluvy alebo do vyčerpania finančného limitu podľa toho, ktorá z uvedených skutočností nastane skôr.
2. Cena je stanovená dohodou strán rámcovej zmluvy v zmysle zákona NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z. v znení neskorších predpisov v predpokladanej výške:

............... € s DPH

............... € bez DPH

z toho DPH ............... €

1. Cena za služby uskutočňované na základe samostatných objednávok objednávateľa bude stanovená na základe jednotkových cien za služby uvedených v Prílohe č. 1 rámcovej zmluvy „Cenová ponuka poskytovateľa“, pričom ceny jednotlivých položiek Cenovej ponuky poskytovateľa sú záväzné, pevné a nemenné. V dohodnutej cene sú zahrnuté všetky náklady poskytovateľa spojené s výkonom služieb podľa tejto rámcovej zmluvy.
2. Objednávateľ uhradí poskytovateľovi v zmysle zákona č. 18/1996 Z. z. o cenách v znení neskorších predpisov za prevzatie odpadu, jeho úpravu, následné využitie alebo zabezpečenie jeho zneškodnenia cenu stanovenú dohodou zmluvných strán uvedenú v Prílohe č. 1 tejto zmluvy. Celková cena za predmet rámcovej zmluvy nesmie prekročiť stanovený finančný limit uvedený v bode 2 tohto článku.
3. Platba sa uskutoční formou bezhotovostného platobného styku bankovým prevodom na základe mesačnej fakturácie. Fakturačné obdobie je kalendárny mesiac. Súčasťou faktúry bude vážny lístok z certifikovanej váhy, ktorý obsahuje najmä číslo vážneho lístku, dátum odovzdania odpadu, pôvodcu odpadu, držiteľa odpadu, hmotnosť odpadu netto, katalógové číslo odpadu (Príloha č.1 vyhlášky MŽP SR č. 365/2015 Z. z., ktorou sa ustanovuje Katalóg odpadov), pečiatku a podpis poskytovateľa.
4. Poskytovateľ má nárok len na úhradu za skutočne vykonané služby, za vykonanie ktorých vystaví faktúru – daňový doklad po ukončení služby v daný mesiac a to na základe evidencie poskytnutých služieb, ktorú poskytovateľ vedie na základe sprievodných dokladov a na základe objednávok objednávateľa, ktoré sú zároveň prílohou faktúry.
5. Objednávateľ sa zaväzuje uhradiť faktúru do 30 dní od doručenia faktúry. Peňažný záväzok sa považuje za splnený pripísaním sumy na bankový účet poskytovateľa.
6. V prípade, ak faktúra bude obsahovať nesprávne alebo neúplné údaje, objednávateľ je oprávnený ju vrátiť poskytovateľovi a poskytovateľ je povinný faktúru podľa charakteru nedostatku opraviť, doplniť, alebo vystaviť novú. Prevzatím nového, resp. upraveného daňového dokladu začína objednávateľovi plynúť nová tridsať (30) dňová lehota splatnosti.
7. Objednávateľ neposkytuje preddavok alebo zálohu na poskytovanie služby.
8. Zmluvné strany sa dohodli na použití nasledovnej inflačnej doložky:
   1. Výšku jednotkovej ceny pre jeden kus tovaru je možné upraviť dodatkom k tejto zmluve v závislosti od priemernej miery inflácie dosiahnutej v predchádzajúcom kalendárnom roku potvrdenej Štatistickým úradom Slovenskej republiky. Platí, že zmena ceny (či už jej zvýšenie alebo zníženie) musí byť preukázaná bez zbytočných pochybností, a musí byť zdokladovaná cez nezávislú štátnu inštitúciu.
   2. Ktorákoľvek zo zmluvných strán je oprávnená z tohto dôvodu navrhnúť zmenu jednotkovej ceny pre jeden kus tovaru – percentuálne zvýšenie alebo zníženie rovnajúce sa výške priemernej miery inflácie, pričom zmluvné strany sa zaväzujú v takom prípade uzatvoriť dodatok k zmluve v súlade s ustanoveniami § 18 zákona o verejnom obstarávaní.
   3. Zmenu jednotkovej ceny pre jeden kus tovaru musí zmluvná strana písomne uplatniť najneskôr do 30.04. toho ktorého kalendárneho roka s preukázaním inflácie odôvodňujúcej zmenu ceny. Zmena jednotkovej ceny pre jeden kus tovaru nemá spätnú účinnosť a dodávateľ je oprávnený nárokovať si takto zmenenú jednotkovú cenu za tovar len pre objednávky vystavené po účinnosti dodatku, ktorého predmetom je úprava jednotkovej ceny pre jeden kus tovaru uskutočnená v súlade s týmto ustanovením zmluvy.
   4. Zmena ceny na základe inflácie sa vypočíta nasledovne:

* (index pre rok, v ktorom je vystavená objednávka z rámcovej zmluvy) / (index pre rok, v ktorom bola podpísaná rámcová zmluva) x (jednotková cena uvedená v rámcovej zmluve);
* kde index predstavuje index spotrebiteľských cien úhrnom podľa štatistického úradu, zverejnený v tabuľke sp0006m.

**Článok VI**

**Trvanie zmluvy a ukončenie zmluvy**

1. Táto rámcová zmluva sa uzatvára na dobu určitú, a to na 24 mesiacov odo dňa nadobudnutia účinnosti rámcovej zmluvy alebo do vyčerpania finančného limitu podľa toho, ktorá z uvedených skutočností nastane skôr.

2. Rámcovú zmluvu môžu zmluvné strany zrušiť písomnou dohodou zmluvných strán. V prípade zániku rámcovej zmluvy dohodou zmluvných strán, táto zaniká dňom uvedeným v tejto dohode. Rámcová zmluva zaniká i výpoveďou ktoroukoľvek zmluvnou stranou v 1 mesačnej výpovednej lehote, a to bez uvedenia dôvodu. Výpovedná lehota začína plynúť prvým dňom mesiaca nasledujúceho po doručení výpovede druhej zmluvnej strane.

3. Každá zo zmluvných strán môže odstúpiť od rámcovej zmluvy v prípade, ak druhá zmluvná strana opakovane nesplní svoje zmluvné povinnosti a tým znemožní druhej zmluvnej strane plnenie predmetu rámcovej zmluvy.

### Čl. VII

### Záverečné ustanovenia

1. Táto zmluva ako aj jej ďalšie dodatky nadobúda platnosť dňom podpisu tejto zmluvy oboma zmluvnými stranami a účinnosť deň nasledujúci po dni jej zverejnenia na webovej stránke objednávateľa.

2. Zmluva stráca platnosť, ak nastanú okolnosti, ktoré majú za následok zánik oprávnení poskytovateľa k predmetu zmluvy. Túto skutočnosť je poskytovateľ povinný bezodkladne objednávateľovi oznámiť.

1. Práva a povinnosti zmluvných strán touto zmluvou neupravené sa riadia príslušnými ustanoveniami Obchodného zákonníka.
2. Táto zmluva môže byť menená a doplňovaná iba očíslovanými písomnými dodatkami, podpísanými oboma zmluvnými stranami.
3. Súčasťou tejto zmluvy sú prílohy, na ktoré sa táto zmluva odvoláva.
4. Zmluva je vyhotovená v 5 rovnopisoch, z ktorých štyri dostane zhotoviteľ a jeden objednávateľ.
5. Zmluvné strany vyhlasujú, že túto zmluvu uzatvárajú dobrovoľne, bez tiesne a nápadne nevýhodných podmienok, ako aj iných jednostranne nevýhodných podmienok, že si zmluvu riadne prečítali, jej obsahu porozumeli, na znak čoho ju vlastnoručne podpísali.

Príloha č. 1: Cenová ponuka poskytovateľa

Príloha č. 2: Vážny lístok

|  |  |
| --- | --- |
| V ....................., dňa ................2022 | V ......................, dňa: ...................2022 |

za poskytovateľa pečiatka a podpis: za objednávateľa pečiatka a podpis:

|  |  |
| --- | --- |
| .......................................................... | ........................................................... |